b'\n_START_ARTICLE_\nLudvik \xc5\xbdagar\n_START_SECTION_\n\xc5\xbdivljenjepis\n_START_PARAGRAPH_\n\xc5\xbdagar je leta 1939 kon\xc4\x8dal \xc5\xa1tudij na salezijanski visoki \xc5\xa1oli v Ljubljani, leta 1941 pa je diplomiral na Tehni\xc5\xa1ki fakulteti v Ljubljani, na kateri je bil do 1945 asistent. Od 1947 je bil asistent na TV\xc5\xa0 v Gradcu, kjer je 1954 tudi doktoriral iz kemije koloidov._NEWLINE_\xc5\xbdagar se je \xc5\xbee pred doktoratom zaposlil (1953) na In\xc5\xa1titutu za mineralogijo v Aachnu, kjer je deloval kot znanstveni svetnik in od 1970 do 1981 kot vodja oddelka za steklo in keramiko._NEWLINE_\xc5\xbdagar je veliko sodeloval tudi z raziskovalnimi in\xc5\xa1tituti v domovini, zlasti z IJS. Objavil je ve\xc4\x8d kot 30 znanstvenih \xc4\x8dlankov, prete\xc5\xbeno v nem\xc5\xa1\xc4\x8dini, ter kot gostujo\xc4\x8di profesor predaval na ve\xc4\x8d evropskih univerzah.'